آشيق سؤزوٍ ديليميزده اوٍچ آنلام داشييير: آ ـ هم اوْخويان، هم چالان، هم ده سؤز قوْشان ساز شاعيري. بير آشيق أکهسن بير ساز گؤيره؛ بير شاعير أکهسن بير نانا حسرت؛ بير پاييز أکهسن بير ياز گؤيره؛ من بونا حسرتم، آي آنا حسرت. (ن.ايلاهي) ب ـ قوْيونون ديز قاپاغيندان چيخان اوْيناق سوٍموک. اوشاقلارين آشيقآشيق اوْيونوندا ايشلتديکلري …
Read More “نئجه یازاق: آشيق/ عاشيق | ایواز طاها”
بیلمیرم بو چیرکین ”تأسف ائدیجی“ سؤزو هاردان دیللره دوشوب؟ ایسماریج [مئساژ] وار ”تأسف ائدیجی“ ایله باشلانیر؛ بعضن گومان ائدیلیر، ”تأسف ائدیجی“ سؤزونو ایشلتمهدن آنلامی یئترینجه چاتدیرماق اولماز؛ بعضن ده سیاسی بیر اولایین تراژیک ماهیتینی گؤسترمکده ”تأسف ائدیجی“دن یان کئچیلمیر. سانال اورتامدا بئله بیر جومله ایله قارشیلاشدیم: ــ تاسف ائدیجی دیر که حبس اولان اشخاص لار …
Read More “نئجه یازاق: ”تأسف ائدیجی“ یازمایین! | ایواز طاها”
آزردیکت سایتیندا “confirmation” سؤزونون دوغما قارشیلیغینی آختاردیم. بیر چوخ دیللردن دؤغمالاشمیش کلمه گلدی اما دوغما دیلدن یادلاشدیریلمیش هئچ بیر سؤز گلمهدی: اساس ثبوت فاکت دلیل تصدیق ائتمه راتیفیکاسیا ائدیلمه تصدیقلنمه تصدیقلمه تصدیق سؤزجویون آنلاملاری سیراسیندا هئچ اولماسا بونلار دا گله بیلردی: دوغرولاما دوغرولانما ساغلاملاشدیرما وورغولاما وورغولانما اونایلاما دیلده باشقا دیللرله مدنی موبادیلهیه قارشی دئییلم، یابانچی …
Read More ““confirmation” سؤزونون دوغما قارشیلیغی”
مجهول فعللر آوروپا دیللرینین ائتکیسی ایله دیلیمیزده چوخ واخت یئرسیز ایشلهنیر. مجهول فورمالارین فارسجادا گئنیش ایشلنمهسی ده پروبلئمین کؤکلرینی داها درینلشدیریر. ــ پرئزیدئنت طرفیندن معین اولونموش هئیت. یوخاریداکی جومله ده بیلینمیر پرئزیدئنت هئیتی اؤزو معین ائدیب، یوخسا معین ائتدیریب؟ جوملهنی بو بیچیمده آیدینلاشدیرماق فارسجادا مومکون دئییل. چونکی فارس دیلینده بعضی فعللرین تأثیرلی [متعدّی] فورماسی …
Read More “مجهول فعللر سورونو | ایواز طاها”
بیر موًددت اؤنجه دوستلارین بیری توپلومسال شبکهلرده یازمیشدی: «صمد بو گونون تاریخینده، دنیاسین دئیشیب! صمد آذربایجانین عزیز و صداقتلی اوغلی، آذربایجانین اوره ینده یئر آلیب. صمدین یولی خالقین یولی صمدین یولی دواملی اولسون: آنا دیلینده مدرسه – اولمالیدی هر کسه.» بو متنه بئله بیر دوًزهلیش وئرمک اولار: ــ بو گونون تاریخینده > بئله بیر …
Read More “نئجه یازاق: جوملهلره دوزهلیش (1) | ایواز طاها”
جودیت باتلئرین سون آمئریکا سئچکیلرینه تپکی اولاراق قلمه آلدیغی قیسا یازیسیندا بیر سؤزبیرلشمهسی وار: left of center. بونو نئجه چئویرمهلیییک؟ «مرکزین سولو»مو؟ رسمی آذربایجان تورکجهسینده بونون دقیق قارشیلیغی [معادلی] یوخدور. فارسجادا ایسه اونو “چپ میانهرو” چئویریرلر. آمما ایستانبول تورکجهسینده اونون دقیق و یئرینه دوشموش فارشیلیغی واردیر: “مرکز سول”. هابئله، آک پارتینین بیرینجی کز سئچکیلری قازاندیغی …
Read More “سؤزلوک: “مرکز سول” یوخسا “اورتا سول” | ایواز طاها”
عقل و نقل سؤزلری بیزده منیمسهنیلهرک آرتیق “عاغیل” و “ناغیل” کیمی سسلهنیر. اوستهلیک، اونلارین ایکینجسی آنلام دییشیکلییینه اوغرایاراق “افسانه” معناسی قازانمیشدیر. آمما عاغیل سؤزونو بعضن “عاقیل” کیمی یازمالی اولوروق. بونون سببی نهدیر؟ دئدیییمیز کیمی “عاغیل” سؤزو “عقل”ین دیلیمیزین شرطلرینه اویغونلاشمیش فورماسیدیر. آمما “عقل”دن گلمه باشقا بیر عرب سؤزو ده وار. بو سؤز “عاقل”دیر. دوغرودور قایدالارا …
Read More “نئجه یازاق: عاغیل، عاقیل | ایواز طاها”
آشاغیداکی متن یانلیش یازیلیب: «سلام لار و سایقی لار دیرلی دیل داشلاریم عزیز یولداش و سیرداشیمیزین سایین یاشار* جنابلارینین آناسینین ۴۰اینجی حایاط دیشیم گونو تانری دان دوستوموزا صبیر دیلیریک» یوخاریداکی متنده چئشیدلی یانلیشلیقلارا یول وئریلیب: – “سالام” سؤزونون منیمسهنیلمیش فورماسی یازیلماییب. – “سایقی” سؤزونده ق حرفی غ یازیلمالی ایدی. – جمع نیشانهسی اولان “لار” أکی …
Read More “نئجه یازاق: یانلیش جوملهلر | ایواز طاها”
“بیلمک” فعلینین یاردیمی ایله یارانمیش “گؤره بیلمهرم” کیمی انکار فورما واردیر. آنجاق همین فعلین ایستانبول تورکجهسینده ییغجام انکار [نفی] فورماسی واردیر: گؤرهمم. بیزده فعلین بئله بیچیمی یوخدور (بعضی آغیزلاردا “گؤرهممهرم” گئدیر). بونو تورک دیلینین بیر قولوندان باشقا قولونا گتیرمک تاپینتی اولاجاق. بیزده کؤمکچی فعلین بؤیوک قوللانیش تئزلییی [فرکانسی] واردیر. نتیجه اعتیباری ایله، بو گیریشیم دیلیمیزی …
Read More “نئجه یازاق: بیلمک / بیلهمم | ایواز طاها”
هر بیر سؤزون بؤلمهجیکلرینی بیتیشیک، یاخین و آیری یازماقلا چئشیدلی آنلاملاری ایفاده ائده بیلهریک. مثلن “کی” باغلاییجیسی اؤزوندن قاباقکی سؤزه بیتیشدیکده بللی بیر آنلامی ایفاده ائدیر، آیری یازیلدیقدا ایسه باشقا آنلامی. اؤرنک: – ایندی کی، توْی قوْرتاردی، گل گئدک [حال که جشن پایان یافت، بیا برویم]. – ایندیکی توْی قورتاردی، گل گئدک [جشن فعلی تمام …
Read More “نئجه یازاق: ایندیکی، ایندی کی | ایواز طاها”
“کی” باغلاییجیسی دیلیمیزده منیمسهنیلسه ده اونون منفی ائتکیلری آز دئییل. “کی” سادهجه بیر باغلاییجی اولسا دا اؤزو ایله گئنیش اؤزگه گراماتیک چالار گتیریر. هارا گلدی “کی”دن یارالانماق، جوملهلرین فورماسینی دییشیب آجیناجاقلی بیچیمه سالیر. دئمک فارسجادان گلمه “کي” سؤزونون ديليميزده ايشلنمهسي چوْخواخت یئرسیزدیر. بئله اولماسایدی آشاغيداکي عئيبهجر جوملهلرله قارشيلاشمازدیق: ـ اوْ آداملار کي، داريخيريرلار، ائل گؤلونه …
Read More “نئجه یازاق: “کی” بارهده | ایواز طاها”
یازیلاریمیزدا بعضن “قزئت” و “درگی” ایصطیلاحلارینی یانلیش اولاراق بیربیرینین یئرینه ایشلهدیریک. درگی سؤزو اینگیلیسجه “ژورنال” عربجه “مجلّه” سؤزونون قارشیلیغیدیر. آنادولو تورکجهسینده ایشلک اولان بو سؤز ایضاحلی لوٍغتده گئتمهمیشدیر. توٍرکجه سؤزلویه گؤره «سیاست، أدبیات، تئکنیک، ایقتیصاد و باشقا قونولاری اینجهلهین و بلیرلی آرالیقلارلا چیخان سوٍرهکلی یایین و توپلو» درگی آدلانیر. قزئتین ده آنلامی بونا یاخیندیر. قزئت …
Read More “نئجه یازاق: قزئت، درگی، ژورنال | ایواز طاها”
اوتایلی-بوتایلی آذربایجان تورکجهسینین بیرجه گراماتیکاسی وار. بونا تام رعایت ائتمهلیییک. آمما اوتایدا ایشلهنن یانلیش و یا عئیبهجر سؤزجوکلری بوردا ایشلتمهیین یئری یوخدور. اؤرنک: ــ فارسجادا آزغین آداما “گمراه” دئییلیر. آمما رسمی دیلده گومراهدان gümrah مقصد قیوراق، ساغلام و قوتلی آدامدیر. “یاشینا باخمایاراق چوخ گومراهدیر.” ــ أمکپرور: أمکسئون. “نئفت قورغولارینداکی [تأسیسات-لارینداکی] أمکپرور فهلهلر.” ایلک باخیشدا بئله …
Read More “نئجه یازاق: سؤزلری دَییشدیرکمی؟ | ایواز طاها”
سؤزجوک روْلونو اوینایان “و” باغلاییجیسینین هاردان گلدییینی بیلیرک. عربجه و فارسجادا سؤزلر، سؤز بیرلشمهلری، یاریم جوٍملهلر و جوٍملهلری بیربیرینه باغلاماق اوٍچون “و”دن یارالانیرلار. لاکین بیزیم دانیشیق دیلیمیزده بو باغلاییجی ایشلنمیر، یا دا آز ایشلهنیر. باخمایاراق کی، بو سیرتیق باغلاییجی یازی دیلیمیزین هر بیر کونجونده پوسقو قورور. چوخواخت دا جوٍملهنی بللی یئرده بیتره بیلمهمهیيیمیزین بدلینی اؤدهییر. …
Read More “نئجه یازاق: “و” باغلاییجیسی | ایواز طاها”
هر بیر سؤزون بؤلمهجیکلرینی بیتیشیک، یاخین و آرالی یازماقلا آیری آیری آنلاملاری ایفاده ائده بیلهریک. بیتیشیک یازماق: “چی/چو” أکی اؤزوندن قاباقکی سؤزه بیتیشیک یازیلیر: ــ آتچی (آت+چی) یاخین یازماق: “لر” أکی نه اؤزندن قاباقکی سؤزدن آرالی یازیلیر، نه ده اونا بیتیشیر، بلکه یاخین یازیلیر: دییشیکلیکلر (دییشیکلیک+لر) آرالی یازماق: آردیجیل گلن ایکی سؤز بیربیریله ایله سیخ …
Read More “نئجه یازاق: ایندیکی / ایندی کی | ایواز طاها”
«جالاق دیل» گرگینلییی، دیلیمیزه سوخولموش اؤزگه گراماتیک قایدالاردا اؤزونو داها قاباریق گؤستهریر. بو قایدالارین چوخو دیله باسقین ائدهرک اونو پوزماقدا بؤیوک رول اویناییرلار. شوبههیه قاپیلمادان بونلارین ائگهمنلییینه سون قویمالیییق. آمما أریییب دیلیمیزه قاریشمیش، یا دا منیمسهنیلمیش اؤزگه قایدالار دا واردیر. آزساییلی بو قایدالاردان چکینمک بیزی گرهکسیز چتینلیکلره سالیر. قایدالارین (یا دا قایدالاشمیش یانلیشلیقلارین) بیری …
Read More “نئجه یازاق: “بیج” کی، “دینج” کی | ایواز طاها”
آشاغیداکی جوٍملهلرین هانسی دوزگوندور: – تبریزهجک اوْنونلا یوْلداش اولدوم. – تبریزهدک اوْنونلا یوْلداش اولدوم. – تبریزهجن اوْنونلا یوْلداش اولدوم. آشاغیداکی جوٍملهلرین هانسی دوٍزگوندور. – بابک قالاسیناجاق یوٍرودوم. ― بابک قالاسینادک یوٍرودوم. – بابک قالاسیناجان یوٍرودوم. یوخاریداکی قیرمیزی جوٍملهلردهکی “تبریزهجک” و “قالاسیناجاق” اؤرنکلری یانلیشدیر. بونون اوٍچون بئله حاللاردا آنجاق “جن/ جان” و “دک” اکلریندن یارارلانمالیییق. …
Read More “نئجه یازاق: جان/ جن/ دک”
بو جوملهلرین هانسی دوزگوندور: «اونا دوشونورم.» یوخسا «اونو دوشونورم.» “دوشونمک” سؤزو گونئیده بعضن یانلیش جومله قورولوشوندا ایشلهنیر. بو فعلی ایسم، هم آذربایجان تورکجهسینده (ایضاحلی لوغت)، هم ده ایستانبول تورکجهسینده (تورکجه سؤزلوک) ایکینجی واریانتا اویغون اولاراق ایشلنمیشدیر: «اونو دوشونورم.» ـــ فهله و ضیالیلاریمیز آنجاق جبههنی دوشونورلر. (م. ایبراهیموو) ـــ ایندی کامال نه ائدهجهیینی دئییل، نئجه ائدهجهیینی …
Read More “نئجه یازاق: “اونا دوشونمک” یوخسا “اونو دوشونمک” | ایواز طاها”
ساده یوللارلا یازینیزی گؤزللشدیره بیلرسینیز. بو یوللارین بیری دورغو ایشارهلرینه [سجاوندی علامتلره] رعایت ائتمکدیر. مقصدیم ویرگول، نؤقطه، نؤقطهویرگول، سورو ایشارهسی و دیرناقآراسی کیمی علامتلری یئرلی یئرینده ایشلتمکدیر. آنجاق منیم آماجیم بوندان دا سادهدیر. * «نؤقطه، ویرگول» کیمی دورغو ایشارهلرینی اؤزوندن قاباقکی سؤجوزیه یاخین یازین، اونلاردان سونراکی سؤزو فاصیلهلی یازین. ــ بئله یازمایاق: یاشار ، فولیا …
Read More “نئجه یازاق: یازیلارینیزی گؤزللشدیرمکدن قورخمایین! | ایواز طاها”
ـــ کیتابدا يازيلميشدي. [در کتاب نوشته شده بود.] ـــ کیتاب دا يازيلميشدي. [کتاب هم نوشته شده بود.] گؤروٍندويو کيمي يوخاريداکي ايکي جملهنين يازيليشي عيني دئييل، آنلاملاري دا فرقلهنير. بو اوْرادان ايرهلي گلير کي، آذربايجان توٍرکجهسينده نئچه جوٍره «ده/ دا» واردير: بيرينجي: أک رولونو اويناييرسا، يعني فارسجا «در» آنلاميندا گئديرسه، اؤزوٍندن قاباقکي سؤزجوٍيه بيتيشر: اوْتاقدا [در …
Read More “نئجه یازاق: “ده، دا” سؤزدن آیری یازیلمالیدیر، یاخین، یوخسا بیتیشیکمی؟”
“آنجاق” سؤزجوٍيو رسمي ديلده داها چوْخ «يالنيزجا» و «تکجه» آنلامینی داشييير. ـــ ايندي دنيادا يوْللار يوْخ، آنجاق کوٍچهلر وار. (ح.هئريسچي) لازیمسا جهالتله گوٍلشمک؛ بير چاره وار، آنجاق يئنيلشمک. (ح.جاويد) “آمما” سؤزوٍ ايسه، جوملهلري و جمله عضولريني بيرلشديرهرک قارشيليق بيلديرير، باغلاييجي وظيفهسيني يئرينه يئتيرير. ـــ آت قوْجادير، آمما چوْخ گوجلودور. سيزه گلرديم، آمما واختيم يوْخدور. …
Read More “نئجهیازاق: آنجاق/ آمما | ایواز طاها”
بعضن أیلش یا أیلهش [بنشین]، أیری [بزرگ]، أیمک [کج کردن] کیمی کلمهلرین اوخونوشو چتین آلینیر. سبب ایسه فتحهنین بوروشوق قونومونا قاییدیر. بو مسئله اورتوگرافی قلاووزوندا دا چؤزولمهمیش قالیب. چوخلاری مثلن أیری سؤزونو “اهیری” کیمی یازیرلار. یعنی بیر سس اوچ کاراکتئرله یازیلیر: ا، ه، یاریمفاصیله. بو نه دقیقدیر، نه ده سؤز اقتیصادیاتی باخیمیندان صرفهلی. هابئله بئلهجه …
Read More “نئجه یازاق: ایری (بزرگ) /أیری (کج) | ایواز طاها”
“خ” ” و “غ” حرفلري بير هجالي سؤزلرين سوْنوندا و بوٍتون سؤزلرين اوْرتالاريندا اؤز سسي ايله يازيلير: آخ، يوخ، اوْخودوم. آمما چوْخهجالي سؤزلرين سوْنوندا «ق» حرفي ايله يازيلماليدير: قالماق، بوداق. آنجاق بو سؤزلرین سونونا سسلی حرف آرتیریلیرسا اوندا “ق” حرفی “غ” حرفینه چئوریلیر: قالماغی /قالماغا، بوداغی /بوداغا. ◊ سایتلارین بیرینده، نسیمینین بیر بئتینده گئتمیش “ایراق” …
Read More “نئجه یازاق: قالماق-قالماخ، بوداق-بوداغ | ایواز طاها”
توٍرکجهميزده يازيلان متنلرده، اؤزهلليکله قزئتلر، درگيلر و سانال اورتامدا، چئشيدلي يانليشليقلارلا قارشيلاشيريق. بوردا اوْنلارين بعضيسينه ایشاره ائدهرک دوٍزگون ساندیغیم واريانتي اؤنري [پيشنهاد] کيمي ايرهلي سوٍرورم. جوملهلرده گئتمیش یانلیشلیقلارا دوزهليش وئرهرکن، بعضن اونلارین ندهنينه ده توخونورام. بو اؤرنکلري أليمده اوْلان يازيلي قايناقلاردان، و یا مئدیادان تصادوٍفي اوْلاراق سئچميشم. ـــ ستارخان بير کيشي دئييلدي کي، ساتقين و …
Read More “نئجه یازاق؛ یانلیشلیقلار اؤرنکلری (1) | ایواز طاها”
عربجه “حتی” سؤزونون دیلیمیزده قارشیلیغی “بئله” سؤزودورمو، یوخسا “بیله”؟ بیلدییینیز کیمی بو سؤزجویون قوللانیم تئزلییی [فرکانسی] دیلده چوخدور. منجه اونون قونومونو معینلشدیرمک آردیجیل تکرارلانان بیر سورونو چؤزه بیلر. اؤنری [پیشنهاد]: عربجه “حتی” سؤزونون قارشیلیغی اولاراق “بیله” سؤزونو ایشلهدک. ــ یاشار سوال بیله وئرمهدن خارابایا گیردی. (یاشار حتتا سوال وئرمهدن خارابایا گیردی.) “بو کیمی، بو جور، …
Read More “نئجه یازاق: “بئله” یوخسا “بیله” | ایواز طاها”
گؤرهن دوٍگمه يازيلماليدير، يوْخسا «دوٍيمه»؟ گؤگرچين يازيلماليدير، يوْخسا «گؤيرچين»؟ چوخ هجالي سؤزلرين بيرينجي يا ايکينجي هجاسينداکي سسيز حرف [صائت]، بير هجالي سؤزلرين ايسه سْون سسيز حرفي [صامتي]، داها چوخ «ي» و بعضن «گ» دئييلن سؤزلر، «ي» حرفي ايله يازيلير. دوٍيمه، گؤيرچين. بو سس «گ» ايله «ي» آراسيندا تلفظ اوْلونور. اوْنو گؤسترمک اوٍچون الفباميزدا اؤزهل بير …
Read More “نئجه یازاق: ايينه/ ايگنه”
“نئجه یازاق” کیتابیندان ـ چارخي فيرلات! ـ چارخي فيرلادير. يوخاريداکي ايکي جملهده فيرلاتماق مصدريندن آلينما فعللر نييه بير دؤنه «ت» حرفي ايله «فيرلات» يازيليب، اوْ بيري دؤنه ايسه «د» حرفي ايله «فيرلادير»؟ ـ هاي ورروب، قيي ووروب، سس سال داغلار!؛ گؤزهللر اوْيلاغي [مأواسي]، گؤي يايلاقلارا؛ منيم بو درديمي دئ اوْيلاقلارا؛ سينهمدن اوْخلادي بير مارال مني. …
Read More “نئجه یازاق: اوٍرهک/ اوٍرهيي”
“نئجه یازاق” کیتابیندان بو ايکي سؤزوٍن آنلامي عيني دئييلدير. بيرينجي سؤزده «مي» سوْرغو اشارهسيدير، ايکينجي سؤزده ايسه عوضليک [ضمير] و تمامليق [مفعول] اکي: ـ أللريمي سينيب؟ [آيا دستانش شکسته است؟] ـ أللريمي يودوم. [دستانم را شستم.] گؤروٍندويو کيمي، سوْرغو اشارهسي اوْلان «مي»، سؤزجوٍيه ياخين يازيلير. آمما ايکينجي جملهده عوضليک و تمامليق اشارهسي اوْلان «مي» اؤزوٍندن …
Read More “نئجه یازاق: أللريمي/ أللريمي”
“نئجه یازاق” کیتابیندان آنا، ايضاحلي لغتـه گؤره، اولادي اوْلان قادينا دئييلير. دؤرد آي واردي آنانين گؤزلري يوْل چکيردي. (ث.رحمان) ياشلي قادينا سايقي ايله مراجعت ائتمک، مجازي آنلامدا بير شئيين أساس بؤلوٍمو، مرکزي و کؤکو ده آنا سؤزوٍ ايله افاده اوْلونور: آناديل، آناياسا. بوٍتون آنا و قوْل آرخلاريميز تميزلهنيب قايدايا سالينميشدي. آذربايجانين بعضي بؤلگهلرينده بو سؤزجوٍيون …
Read More “نئجه یازاق: آنا/ ننه”
“نئجه یازاق” کیتابیندان «آسلان، سوْن، سوْنرا، ساي، ساغ و سوْل» کيمي سؤزلر «س» ايله يازيلماليدير. بعضي يازيلاردا بو کيمي سؤزلرين «ص» ايله يازيلماسي يئرسيزدير. آمما عربجهدن آلينان سؤزلر اوْلدوغو کيمي يازيلير: صابين٭، صابر، صلاحيت و صلح. ٭ رسمي ديلده sabun يازيلير. ایواز طاها
«فارسجادان آلينما سؤزلرين ترجومهسينده، هردن سهوه يول وئريلير. 90ـ جي ايللرده آذربايجان تورکجهسينده چيخان ايسلامي بيرليکقزئتينين آدي فارسجا وحدت اسلامي سؤزبيرلشمهسينين حرفي ترجومهسيدير. بو ترکيبين سوْنونا آرتيريلميش “ي” حرفي، منسوبييت أکيدير. بيزده بو “ي”، سؤزبيرلشمهسينين اورتاسينا دئييل، سوْنونا گلير. بونونلا دا ايسلام بيرلييي داها دوزگوندور.» لاکین بو حؤکم هر یئرده کئچرلی دئییلدیر. اؤرنهیین، “نظری باخیمدان” سؤزبیرلشمهسی “تئوریک باخیمدان” آنلامینی ایفاده …
Read More “نئجه یازاق: “نظری باخیمدان”، یوخسا “نظریه باخیمیندان” | ایواز طاها”
“نئجه یازاق” کیتابیندان ـ بيلدي کيم خاک ره اوْلدوم أتهيين توتماق ايچوٍن، گؤتوٍرهر دوٍشمهيه قوْيماز يئره عمدن أتهيين. (م. فضولي) ـ دومانلي بو شهرده، آغلايير سنين ايچين، ايچينايچين قبير داشلاري. (مجهول شاعير) ـ ائي کؤوثر اوٍچون آه چکن زاهدِ ابله؛ ميخانهده گل گؤر اوْنو پيمانهلر ايچره. (أ. نباتي) يوخاريداکي جملهلرده عيني سؤزجوٍک «اوٍچون، ايچين و …
Read More “نئجه یازاق: اوٍچون/ ايچين/ ايچوٍن”
ـ سئويرم دئيهدئيه گلدي. ـ سئويرم سئويرم دئيه گلدي. يوخاريداکي جوٍملهلرين هر ايکيسي دوزگوندور. کوٍتله آراسيندا بيرينجي جومله ياييغين اوْلسا دا، کلاسيک متنلرده ايکينجي فوْرما داها چوْخ گؤزه چارپير. أليف قاشلاريني چاتار؛ کيپرييي سينهمه باتار؛ حاق أللري قلم توتار؛ يازار أليفأليف دئيه. (يونس أمره) شاعير، سوْن ميصراعني «يازار أليف دئيهدئيه» يازا بيلردي. “نئجه یازاق” کیتابیندان
azb_Arab azb_Arab azb_Arab azb_Arab azb_Arab eng_Latn azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab eng_Latn azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab eng_Latn azb_Arab azb_Arab azb_Arab eng_Latn azb_Arab eng_Latn azb_Arab azb_Arab azb_Arab azb_Arab snd_Arab azb_Arab